**Hermann Louis Brill** (1895–1959) var en tysk motstandskjemper, høyskolelærer, publisist og politiker (USPD, SPD). Han var fra 1919 til 1953 medlem av ulike parlamenter i Det tyske keiserrike, Weimarrepublikken og Forbundsrepublikken Tyskland.

Biografi
--------

Han ble født som snekkermester og hadde fire søsken. Han studerte fra 1909 til 1914 ved lærerskolen i Gotha. Han begynte som folkeskolelærer i 1914 og deltok som frivillig under første verdenskrig.

Under novemberrevolusjonen i 1818/1819 skrev Brill utkast til en sovjetrepublikk (tysk: Räterepublik) i Gotha. Kunnskapen for å klare dette hadde han tilegnet seg på egenhånd. Fra 1924 til 1926 studerte han jus, politisk økonomi, sosiologi og filosofi i Jena. Han tok den juridiske doktorgrad samme sted i 1928.

Brill hadde fra 1933 kontakt med Jakob Greidinger og Otto Jensen i motstandsgruppen *Befreiung der Arbeit*, som straks ble avslørt av Gestapo. Brill reiste i 1934 til Berlin der han knyttet seg til en krets av SPD-folk og fagforeningsfolk og undersøkte mulighetene for et samarbeid mellom sosialdemokrater og kommunister. Sammen med bokhandler Otto Brass skrev han tipunktsprogrammet til den sosialdemokratiske *Tyske folkefront*. Den 21. september 1938 ble han arrestert og 29. juli 1939 dømt til ti års fengsel av Volksgerichtshof. Han satt inntil 1943 i Brandenburg-Görden fengsel og deretter i Buchenwald. Der utviklet han i samarbeid med sosialdemokratiske, kommunistiske og kristelige fanger, et program for en etterkrigspolitikk i Tyskland, det såkalte *Buchenwald-mainifestet*. Hans eneste søster ble i 1945 myrdet i Ravensbrück.

Han var fra juni til juli 1945 ministerpresident i Thüringen. I Thüringen som lå i den sovjetiske okkupasjonssonen, ble han stadig mer isolert politisk og dro derfor til Vest-Tyskland. Han var 1946 til 1949 leder av regjeringskontorene i Hessen, under ministerpresidentene Karl Geiler og Christian Stock. I 1948 deltok han under forfatningskonventet på Herrenchiemsee, som forberedelse til Det parlamentariske råd. Fra 1949 var han medlem av Forbundsdagen.

Ettermæle
---------

Brill regnes av Arbeitsgemeinschaft Orte der Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

Se også
-------

* Det tyske demokratiets pionerer

Referanser
----------

1. 1 2   Gemeinsame Normdatei, besøkt 24. april 2014[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, Munzinger IBA 00000001539, besøkt 9. oktober 2017[Hentet fra Wikidata]
4. 1 2   Brockhaus Enzyklopädie, oppført som Hermann Louis Brill, Brockhaus Online-Enzyklopädie-id brill-hermann-louis, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Grunnleggende data om medlemmene av Forbundsdagen, katalogkode 11000267, besøkt 13. april 2018[Hentet fra Wikidata]
7. ↑   Gemeinsame Normdatei, besøkt 30. desember 2014[Hentet fra Wikidata]
8. 1 2  «Brill, Hermann Louis | Bundesstiftung zur Aufarbeitung der SED-Diktatur». *www.bundesstiftung-aufarbeitung.de* **(tysk)**. Besøkt 9. februar 2023.
9. ↑  Biographie, Deutsche. «Brill, Hermann - Deutsche Biographie». *www.deutsche-biographie.de* **(tysk)**. Besøkt 9. februar 2023.
10. ↑  «Hermann Louis Brill». *www.demokratie-geschichte.de* **(engelsk)**. Besøkt 9. februar 2023.
11. ↑  «Hermann Brill - Munzinger Biographie». *www.munzinger.de*. Besøkt 9. februar 2023.
12. ↑  «Gedenkstätte Deutscher Widerstand - Biografie». *www.gdw-berlin.de*. Besøkt 9. februar 2023.
13. ↑  «100 Köpfe der Demokratie». *demokratie-geschichte.de*. Besøkt 23. juli 2021.

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |